text: सीबीआई ने पिछले सप्ताह ही चंदा कोचर के पति दीपक कोचर और वीडियोकॉन के मालिक वेणुगोपाल धूत के बीच कथित सांठगांठ की जांच के लिए मामला दर्ज किया था. शुरुआती जांच में चंदा कोचर का नाम नहीं है. इसके बावजूद वेणुगोपाल धूत, चंदा कोचर के पति दीपक कोचर और उनके भाई के खिलाफ लुकआउट नोटिस जारी है. लुकआउट नोटिस एक इंटरनल सर्कुलर जैसा होता है, जिसमें जांच एजेंसी को अपने हिसाब से लुकआउट नोटिस जारी होने वाले शख्स को गिरफ्तार करने से लेकर रोकने तक का अधिकार रहता है.